De rød-hvide flag var fremme i massevis, da unge som gamle stod klar på havnen til at modtage Hendes Majestæt Dronning Margrethe. Torsdag klokken 10 lagde Kongeskibet Dannebrog til kaj i Hobro som en del af dronningens årlige sommertogt. I år er Nordjylland særdeles heldige, for vi får fornemt besøg både i Hobro torsdag og Mariagerfjord fredag. På havnen i Hobro var en 11-årig blomsterpige ved navn Josephine den første til at give dronningen hånden. Dernæst fulgte en karettur gennem byen, men festlighederne ophørte langt fra her. Programmet for besøget i Hobro er nemlig i den grad tæt pakket med både visitter rundt i byen, frokost og reception på Kongeskibet. Hele dagen igennem følger TV2 Nord i hælene på dronningen, så derfor er der intet at frygte, hvis ikke du har mulighed for selv at deltage i festlighederne i Hobro. Her på tv2nord.dk vil vi løbende opdatere fra havnebyen. TV2 Nord sendete torsdag aften ek ekstraudsendelse fra festlighederne. Den kan du se eller gense lige her.

Opsummering:
Hendes Majestæt Dronningen er nu halvvejs gennem sit besøg i Hobro. Selvom besøget byder på et tætpakket program, sætter hun pris på et gensyn med byen i bunden af Mariager Fjord.